ДО

ОБЩИНСКИ СЪВЕТ

ГРАД ЕЛХОВО

**ДОКЛАДНА ЗАПИСКА**

от ПЕТЪР АНДРЕЕВ КИРОВ- кмет на община Елхово

**ОТНОСНО:** Определяне на представител на община Елхово в Комисията за изработване на областна здравна карта

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В Община Елхово постъпи писмо с вх.№ 06-00-177/ 17.09.2015г. от Областния управител на област Ямбол, относно определяне на представител на Община Елхово в Комисията за изработване на областна здравна карта. Съгласно чл.29, ал.3 от Закона за лечебните заведения всяка община, на чиято територия има лечебно заведение за болнична помощ има право на един свой представител в областната комисия, който да бъде избран по реда на Закона за местното самоуправление и местната администрация, т.е с решение на Общински съвет.

За изработване на областната здравна карта министърът на здравеопазването назначава комисия, с председател областния управител и членове: двама представители на регионалната здравна инспекция, двама представители на районната здравноосигурителна каса, по един представител на районната колегия на Българския лекарски съюз, районната колегия на Българския зъболекарски съюз и регионалната колегия на Българската асоциация на професионалистите по здравни грижи, един представител на представителните организации за защита правата на пациентите и по един представител на общините в съответната област, на чиято територия има лечебно заведение за болнична помощ. Проекта на областната здравна карта е по зададена от Министерството на здравеопазването методика. При изработването и ще бъде отчетена информация за първична извънболнична помощ- брой на практиките по обща и дентална медицина, минимален и максимален брой пациенти, регистрирани в дадена практика, брой преминали пациенти през всеки здравен център, потребностите на населението от здравни грижи, легловата база, апаратурната обезпеченост, брой лекари и медицински персонал.

Във връзка с гореизложеното предлагам Общински съвет да вземе да вземе следното :

РЕШЕНИЕ:

На основание чл.21, ал.1, т.23 и ал.2 от ЗМСМА във връзка с чл.29, ал.3 от Закона за лечебните заведения, Общински съвет Елхово определя за представител на Община Елхово в Комисията за изработване на Областна здравна карта г-жа ПЕПА КЮЧУКОВА.

**ПЕТЪР КИРОВ**

*Кмет на община Елхово*